EMOCINIO INTELEKTO IR SAVĘS PAŽINIMO UGDYMO PRAKTINIŲ UŽSIĖMIMŲ JAUNUOLIAMS 
TECHNINĖ SPECIFIKACIJA

Perkančioji organizacija – Vilniaus miesto savivaldybės visuomenės sveikatos biuras (toliau – Perkančioji organizacija).

	Eil. Nr.
	Pavadinimas
	Aprašymas

	1. [bookmark: _Hlk33077530]
	Pirkimo objektas
	1.1. Emocinio intelekto ir savęs pažinimo ugdymo praktinių užsiėmimų jaunuoliams paslaugos (toliau – Paslaugos).
1.2. Paslaugos turi būti teikiamos vadovaujantis šioje techninėje specifikacijoje nustatytais reikalavimais.

	2. 
	Pirkimo tikslas
	2.1. Ugdyti mokinių emocinį intelektą ir sąmoningumą įtraukiant papildomas meninės raiškos priemones. Taikant praktinius metodus, siekiama suteikti mokiniams įrankių įtampos mažinimui ir streso valdymui bei savęs ir savo emocijų pažinimui taip skatinant sveiką savivertę, sąmoningą požiūrį į kasdienius iššūkius, geresnę emocinę savijautą bei bendrą mokinių gerovę.

	3. 
	Tikslinė grupė
	3.1. Mokiniai  (5 – 12 kl.) (toliau – Dalyviai).

	4. 
	Paslaugų apimtis
	4.1. Preliminarus perkamų Paslaugų kiekis visos Pirkimo sutarties vykdymo metu –  150 praktinių užsiėmimų. Nurodytas preliminarus kiekis gali kisti (didėti / mažėti) atsižvelgiant į faktinį poreikį. Perkančioji organizacija neįsipareigoja išpirkti viso nurodyto preliminaraus  kiekio. Paslaugų teikimo terminu Paslaugų bus perkama už ne didesnę kaip  60 000,00 EUR įskaitant visus mokesčius sumą.
4.2. Vieno užsiėmimo trukmė – ne mažiau kaip 2 (dvi)  astronominės valandos. Nurodyta praktinių užsiėmimų trukmė nėra skaidoma. Nurodyta mokymų trukmė išdėstoma per iš eilės einančias pamokas pagal mokyklos pamokų tvarkaraštį.
4.3. Paslaugos teikiamos Vilniaus mieste.

	5. 
	Preliminarus dalyvių skaičius
	5.1. Vienuose mokymuose dalyvaus ne mažiau kaip 15 ir ne daugiau kaip 30 Dalyvių. Tiekėjas privalo užtikrinti galimybę vienuose mokymuose dalyvauti ne mažiau kaip 30 (trisdešimčiai) Dalyvių.  
5.2. Per Sutarties įgyvendinimo laikotarpį minimalus praktinių užsiėmimų Dalyvių skaičius -  ne mažesnis kaip 2250 mokinių. 

	6. 
	Reikalavimai užsiėmimus vedantiems specialistams
	6.1. Specialistai turi patys atvykti į Perkančiosios organizacijos užsakymo metu nurodytas Vilniaus miesto mokyklas ar kitą Perkančiosios organizacijos ir Tiekėjo suderintą vietą Vilniaus mieste, kurioje bus vedami praktiniai užsiėmimai.
6.2. Tiekėjas turi užtikrinti pakankamą specialistų skaičių, kad numatytu terminu būtų įgyvendintas numatomų mokymų kiekis.  Bent vienas specialistas privalo būti dailės terapijos specialistas. 
6.3. Specialistai privalo prisiderinti prie mokykloms tinkamo laiko užsiėmimų organizavimui.
6.4. Užsiėmimus turi vesti specialistai, atitinkantys pirkimo sąlygose keliamus kvalifikacinius reikalavimus. Teikėjas turi užtikrinti, kad specialistai atitiks kvalifikacijos reikalavimus visą Pirkimo sutarties galiojimo laikotarpį.

	7.
	Paslaugų vykdymo būdas ir vietos
	7.1.    Numatoma, kad praktiniai užsiėmimai 3 punkte nurodytai tikslinei grupei vyks kontaktiniu būdu.
7.2.  Perkančioji organizacija, bendradarbiaudama su mokyklomis, suteikia Tiekėjui patalpas, kuriose vyks dirbtuvės Vilniaus mieste. Šalims sutarus ir suderinus su atitinkama mokykla, užsiėmimai gali būti vykdomi ir Tiekėjo siūlomose patalpose Vilniaus mieste.
7.3. Paslaugų teikėjas pasirūpina visomis užsiėmimui reikalingomis priemonėmis.
7.4.   Užsiėmimuose draudžiama bet kokia komercinė reklama.

	8.
	Užsiėmimų turinys
	8.1. Užsiėmimai visapusiškai lavina mokinių emocinio intelektą ir sąmoningumo ugdymą:
        8.1.1. Veiklomis siekiama ugdyti mokinių savivoką (gebėjimą atpažinti ir įvardyti kylančias emocijas), savireguliaciją (gebėjimą valdyti impulsyvų elgesį) bei empatiją.
        8.1.2. Užsiėmimuose turi būti integruoti praktiniai metodai, mokantys mokinius sutelkti dėmesį į esamą momentą, mažinti kognityvinį triukšmą ir stiprinti emocinį bei psichologinį atsparumą.
        8.1.3. Užsiėmimai turi padėti mokiniams atpažinti bei suprasti savo emocines būsenas, geriau pažinti save ir saugiai išreikšti vidinius išgyvenimus. Jais siekiama ugdyti savistabos įgūdžius, mokyti susitelkti bei atpažinti savo simbolinę kalbą, skatinti kūrybiškų sprendimų paiešką ir padėti atsikratyti stereotipinio mąstymo.
8.2. Užsiėmimų metu turi būti suteikiami praktiniai, kasdienybėje pritaikomi įrankiai, skirti:
        8.2.1. Saugiai išreikšti susikaupusias emocijas (įtampą, pyktį, nerimą ir kt.). 
        8.2.2. Užsiėmimai turi suteikti įrankių, padedančių stabilizuoti emocijas streso ar nerimo metu, bei veikti prevenciškai, siekiant suvaldyti emocinius sunkumus ar jų išvengti (pvz., prieš atsiskaitymus, egzaminus, konfliktus).
         8.2.3. Skatinti mokinius tyrinėti savo vidines būsenas, stiprybes ir vertybes, taip didinant jų savivoką.
8.3. Tiekėjas privalo užsiėmimų metu taikyti šių terapijų elementus:
         8.3.1. Dailės terapijos,
ir vieną iš:  
          8.3.2. Sąmoningumo praktikos,
          8.3.3. Molio / taktilinės terapijos,
          8.3.4. Aromaterapijos.
8.4. Perkančioji organizacija, atliepiant individualius kiekvienos mokyklos poreikius ir suderinusi su mokykla, pasirenka vieną ar keletą išvardintų terapijų elementų konkrečiam užsiėmimui, o Tiekėjas privalo užtikrinti jų dermę su meninės raiškos priemonėmis bei Techninės specifikacijos 8.1 punkte numatytomis užsiėmimų temomis.
8.5. Užsiėmimą turi sudaryti įvedimas į numatytą temą, kūrybinė veikla ir proceso aptarimas. Užsiėmimą vedantis specialistas, nustatęs konkrečius užsiėmimo tikslus, padeda mokiniams pasirinkti priemones pagal numatytą temą. Užsiėmimų metu taikomi skirtingi metodai, padedantys mokiniams išreikšti bei suprasti aktualias emocijas ir jausmus. Kūrybinio proceso metu mokinys turi galimybę išreikšti vidines būsenas. Užsiėmimo pabaigoje būtinas aptarimas: jo metu, pasitelkiant sukurtą kūrinį ir padedant specialisto, mokinys mokosi interpretuoti savo simbolinę kalbą, atpažinti kylančias emocijas ar sunkumus.


	9.
	Tiekėjo įsipareigojimai ir veiklos organizavimas	 
	9.1. Tiekėjas įsipareigoja pradėti vesti užsiėmimus ne vėliau nei per 3 (tris) mėnesius nuo sutarties įsigaliojimo datos.
9.2. Tiekėjas turi užtikrinti, kad visi užsiėmimus vedantys specialistai dirbtų pagal iš anksto su Perkančiąja organizacija raštu suderintą užsiėmimų turinį ir metodiką. 
9.3. Užsiėmimo turinio ir metodikos derinimas:
9.3.1. Tiekėjas įsipareigoja ne vėliau kaip per 20 (dvidešimt) darbo dienų nuo Sutarties įsigaliojimo dienos parengti ir pateikti Perkančiajai organizacijai  suderinti užsiėmimų turinį ir metodiką. 
9.3.2.Perkančioji organizacija per 5 (penkias) darbo dienas įvertina užsiėmimų turinį ir metodiką bei suderina arba pateikia pastabas. Tiekėjas privalo pataisyti pagal pastabas per 5 (penkias) darbo dienas nuo pastabų gavimo.
         9.3.3. Jei per 5 (penkias) darbo dienas Perkančioji organizacija nepateikia pastabų, laikoma, kad užsiėmimų turinys ir metodika yra suderinti.
9.4. Teikėjas kas mėnesį turi parengti užsiėmimų vykdymo grafiką (nurodydamas datą, laiką, vietą ir tikslinę grupę) bei pateikti jį Perkančiajai organizacijai suderinti ir patvirtinti, likus ne mažiau kaip 10 (dešimt) darbo dienų iki užsiėmimų vykdymo pradžios.

9.5.   Užsiėmimai Dalyviams turi būti vedami darbo dienomis nuo 8 val. iki 17val. Užsiėmimai nevedami mokinių atostogų metu. 
9.6. Atsiradus poreikiui pakeisti užsiėmimų grafiką, Tiekėjas turi raštu informuoti Perkančiąją organizaciją ne vėliau kaip likus 3 (trims) darbo dienoms iki užsiėmimų vykdymo pagal  grafiką datos ir pateikti jį Perkančiajai organizacijai suderinimui bei patvirtinimui su atnaujinta informacija. Perkančioji organizacija savo iniciatyva bet kuriuo metu gali kreiptis į Tiekėją dėl Paslaugų teikimo grafiko pakeitimo. 
9.7. Tiekėjas privalo nedelsiant informuoti Perkančiąją organizaciją apie bet kokius kilusius nesklandumus dėl Paslaugų teikimo. 
9.8. Tiekėjas įsipareigoja vykdyti su Projekto dalyvių administravimu susijusias procedūras pagal Tarpinstitucinės darbo grupės, sudarytos Lietuvos Respublikos finansų ministro 2021 m. birželio 11 d. įsakymu Nr. 1K-219, 2026 m. kovo 17 d. posėdžio protokolu Nr. 36 patvirtintos Projektų dalyvių informacijos administravimo instrukcijos 3.1 dalyje pateiktą „Dalyvio apklausos anketos pildymo instrukciją“, įskaitant visas jos galiojančias bei būsimas redakcijas. Tiekėjas atsakingas už tai, kad kiekvienas Projekto dalyvis būtų supažindintas, kaip teisingai užpildyti dalyvio apklausos anketą, dalyvių sąrašą bei paslaugų kokybės vertinimo anketą. Tiekėjas yra atsakingas šiuos dokumentus pateikti mokykloms, privalo užtikrinti šių dokumentų spausdinimą, teisingą duomenų supildymą bei surinkimą iškart po užsiėmimo, ir jų pristatymą į Perkančiąją organizaciją per 5 (penkias) darbo dienas nuo mokymų įvykdymo. 
9.9. Tiekėjas pasirūpina visomis užsiėmimui reikalingomis priemonėmis.
9.10. Perkančioji organizacija turi teisę motyvuotu raštu pareikalauti pakeisti mokymus vedantį specialistą, jeigu nustatoma, kad jo teikiamų Paslaugų kokybė neatitinka Pirkimo sutarties ar techninės specifikacijos reikalavimų. 
9.11.Paslaugų kokybės trūkumais laikoma bent viena iš šių aplinkybių:
9.11.1. po specialisto vestų mokymų gauti pasikartojantys pagrįsti neigiami dalyvių, mokyklų atstovų ar Perkančiosios organizacijos atsiliepimai dėl mokymų turinio, metodikos, bendravimo kultūros ar kompetencijos;
9.11.2. specialistas nesugeba užtikrinti mokymų turinio atitikties techninės specifikacijos reikalavimams;
9.11.3. specialistas negeba tinkamai valdyti mokymų proceso ar dirbti su tiksline grupe;
9.11.4. po mokymų atliktų kokybės vertinimų rezultatai yra reikšmingai prastesni už Perkančiosios organizacijos nustatytą minimalų priimtiną kokybės lygį. Pagal Paslaugos kokybės vertinimo anketą, nurodytą 9.8 punkte, vertinimų vidurkis turi būti ne prasčiau nei 4 balai;
9.11.5. specialistas pažeidžia profesinės etikos, vaikų saugos ar kitus su Paslaugų teikimu susijusius reikalavimus.
9.12. Tiekėjas privalo per 10 darbo dienų nuo Perkančiosios organizacijos raštiško reikalavimo gavimo pasiūlyti kitą specialistą, kuris atitiktų visus pirkimo dokumentuose nustatytus kvalifikacijos reikalavimus. Specialisto pakeitimas negali lemti Paslaugų kokybės sumažėjimo ar sutarties vykdymo sutrikimų. Specialistas, kurio patirtis buvo vertinama skiriant ekonominio naudingumo balus, gali būti keičiamas tik specialistu, kurio patirtis yra ne žemesnė nei keičiamo specialisto.
9.13. Perkančiajai organizacijai išreiškus poreikį Tiekėjui vesti mokymus anglų kalba, Tiekėjas privalo užtikrinti šios sąlygos įvykdymą, kartu užtikrindamas ir atitinkamo specialisto kvalifikaciją, t. y. anglų kalbos žinių lygį, reikalingą mokymams vesti.

	10.
	Perkančiosios organizacijos  įsipareigojimai
	10.1. Perkančioji organizacija atsakinga už Paslaugų viešinimą.

	11.
	Kitos sąlygos
	11.1. Visos su Pirkimo sutarties vykdymu susijusios išlaidos turi būti įtraukiamos į Paslaugų kainą.
11.2. Pirkimas laikomas žaliuoju, pagal Aplinkos apsaugos kriterijų taikymo, vykdant žaliuosius pirkimus, tvarkos aprašo 4.4.3 papunktį: „perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos (pvz., atlikėjų, fotografų, dizaino, garso inžinierių, vaizdo inžinierių, renginių vedėjų, vertėjų, tekstų rengėjų paslaugos; mokymų, socialinių ir mokslinių tyrimų, studijų ir koncepcijų parengimo paslaugos; rinkodaros ir viešinimo strategijų, ir skaitmeninės reklamos, publikacijų paruošimo paslaugos; programavimo, programinės įrangos nuomos ir informacinių sistemų priežiūros paslaugos; audito, draudimo, teisinės ir konsultantų teikiamos paslaugos ir kitos paslaugos)“.

